### *ГИМНАЗИЈЕ*

У гимназијама се ученици припремају за даље школовање на факултетима или високим школама струковних студија.

Гимназије пружају широко опште образовање. Школовање траје четири године (за то време могу се открити или развити интересовања за одређене области). Одлазак у гимназију омогућава да се преиспита одлука, да се стекну различита знања и искуства, а тиме и да се донесе зрелија одлука.

### *СРЕДЊЕ СТРУЧНЕ ШКОЛЕ*

Средње стручне школе **оспособљавају за рад (оспособљавају за занимања),** али дају и могућност за наставак школовања на високим школама и факултетима. Школовање у њима траје три или четири године, у зависности од образовног профила који се упише. Сваки образовни профил се изучава према програму којим се стичу знања и вештине потребни за обављање послова у једном или више сродних занимања.

**Ако желиш:**

* **да се после завршене средње школе запослиш,** можеш да се определиш за средњу стручну школу, за трогодишњи или четворогодишњи образовни профил,
* **да после средње школе наставиш школовање,** можеш да се одлучиш за четворогодишњи образовни профил у средњој стручној школи или за гимназију,
* **прво да завршиш средњу стручну школу и стекнеш занимање, а после можда да наставиш школовање,** можеш да се определиш за четворогодишњи образовни профил у средњој стручној школи.

### З А П А М Т И

**Избор је *ТВОЈ*!**

**Школа, односно занимање, мора одговарати *ТЕБИ,* а тек онда твојим родитељима, друговима или наставницима.**

### Имај на уму да:

* Свако може да буде успешан у више занимања.
* Твоја интересовања се временом могу променити.
* Велики број школа и занимања одговара како девојкама тако и младићима.
* Никада није касно да промениш одлуку. Ако си у недоумици, потражи помоћ стручњака.

Можеш да се обратиш и школском психологу/педагогу или психологу који се бави професионалном оријентацијом у најближој служби за запошљавање. Уз помоћ психолошких тестова, психолози могу да ти помогну да дођеш до боље, прецизније процене својих способности.

### ЧОВЕК СЕ УЧИ ДОК ЈЕ ЖИВ

Ако се слажеш са овом изреком, то значи:

* да ти је прихватљиво стално учење, примена и размена нових знања и вештина
* да ћеш неговати професионалну радозналост
* да ћеш лакше прихватити сталне промене у свету рада
* да поседујеш карту за успешну каријеру

[**Добро ће ти доћи да развијаш следеће вештине:**](http://www.vodiczaosnovce.nsz.gov.rs/cir/savetovanje.php)

|  |  |  |  |  |
| --- | --- | --- | --- | --- |
| ТЕХНИЧКЕ ВЕШТИНЕ**Информатичке вештине** - коришћење компјутера и разних специјалних програма (софтвера) зависно од области којом се бавиш.**Управљање информацијама** - претрага, избор, чување и организовање разних података који се могу применити. |   | ВЕШТИНЕ КОМУНИКАЦИЈЕ**Тимски рад** - сарадња ради постизања заједничког циља уз уважавање разлика појединаца.**Решавање конфликата** - када дође до неспоразума нападати проблеме, а не људе, бити конструктиван.**Управљање стресом** - не дозволити да рад под притиском штетно утиче на здравље, имовину и на међуљудске односе.**Социјална интеракција** - отвореност за нове контакте, предусретљивост, размена знања и искустава, подршка и иницијатива. |   | ВЕШТИНЕ УПРАВЉАЊА СОБОМИ ДРУГИМАПланирање, организовање, управљање временом,одређивање приоритета.Доношење одлука, лидерство.Оријентација на резултат, мотивисање других у  раду и самомотивисање за рад. Праћење промена у начину рада и у пословном  окружењу, увођење иновација. |

У блиској будућности тражиће се занимања која су у **настајању,** али и она која већ постоје уколико се **прилагоде** савременим захтевима и технолошким променама.

Свет рада се стално мења. Светски економски стручњаци предвиђају да ће у будућности расти потреба за занимањима која су тек у настајању, али и за занимањима која већ постоје. Услов је да се морају прилагодити променама - савременим потребама, начину и стилу живота.

**Занимања 21. века су:**

* она која постоје на тржишту рада, али још увек нису у званичној номенклатури (списку занимања),
* постојећа занимања која су у мањку на тржишту (дефицитарна занимања),
* нова занимања за која се очекује да ће бити тражена у будућности.

**Срећно у избору будуће школе и будећег занимања!**